《曾太夫人职方母初度在即，职方疏请归省不得，乞言为寿 其一》
明代·王彦泓

南天啮指仰曾慈，喜逮曾参禄养时。产玉已成清庙器，将雏先占上林枝。

于今益信无投杼，自古空夸有断机。承命勉摛仁寿颂，南丰门下敢言诗。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。